Galați (okrug)
Galați (rumunski: Județul Galați) je jedan od 41 okruga Rumunije. Nalazi se u istočnom dijelu države, unutar historijske regije Moldavije. Prostire se na površini od 4.466 km2 i jedan je od manjih okruga. Prema podacima od 31. 10. 2011. godine u njemu je živjelo 536.167 stanovnika i 14. je okrug po broju stanovnika u državi. Glavni i najveći grad je Galați. Graniči sa sljedećim okruzima: Vaslui na sjeveru, Vrancea na zapadu, Brăila i Tulcea na jugu. Na istoku formira dio državne granice sa Moldavijom.